Matt Cameron

Matt Cameron (* 28. november 1962, San Diego, Kalifornia, USA) je americký hudobník. Je známy ako bubeník, podporný spevák a príležitostne aj textár grungeových skupín Soundgarden a  Pearl Jam. Spolupracoval aj s hudobníkmi ako The Smashing Pumpkins, Our Lady Peace a Petrom Framptonom.

Hudobné začiatky 
Cameron začal bubnovať v skorom veku. Keď mal 13 rokov sformoval s priateľmi skupinu "Kiss", ktorá hrala coververzie slávnej skupiny KISS. Počas bubnovania v tejto skupine stretol dokonca Paula Stanleyho, ale po liste od skupiny (v ktorom uviedla skupina KISS, že použije právne kroky ak Cameronova skupina neprestane hrať) sa skupina rozhodla skončiť.

V roku 1978 pod pseudonymom "Foo Cameron" naspieval pieseň "Puberty Love", ktorá bola neskôr vydaná na hudke k filmu Attack of the Killer Tomatoes. Na začiatku 80. rokov sa presťahoval do Seatlu a hral v skupine feeDBack.

Hudobná kariéra 
V roku 1985 vstúpil do skupiny Skin Yard, kde zostal hrať približne rok. V septembri 1986 bol v meste taký známy, že ho vybrali do skupiny Soundgarden, kde nahradil Scotta Sundquista. Skupina Soundgarden bola v tej dobe považovaná za jednu zo štyroch veľkých grungových skupín Seatllu (ďalšími boli Nirvana, Alice in Chains a Pearl Jam). Cameron zostal v skupine až do roku 1997, kedy sa skupina rozpadla.

Zdroj 

Grunge hudobníci
Členovia skupiny Pearl Jam
Soundgarden
Rockoví bubeníci USA
Heavymetaloví bubeníci USA
Osobnosti zo San Diega (Kalifornia)